Eibar KE

thumb|250px|Eibar taldea Lehen mailarako igoera ospatzen.
thumb|250px|Gipuzkoarren arteko derbia lehen mailan(0-1)|alt=
[thumb|250px|[Valencia Club de Fútbol|Valentziaren aurkako partida euripean.]]
**Eibar KE** (izen osoa **Eibar Kirol Elkartea**, gaztelaniaz *S.D. Eibar* edo *Sociedad Deportiva Eibar*) Eibarko futbol talde nagusia da.

Talde armagina, Espainako futbol txapelketako bigarren mailan jarraian denboraldi gehien, 18 denboraldi, igaro duen futbol taldea da. Guztira 25 denboraldi egin ditu Bigarren mailan. 2014-15 urtean historian lehenbizikoz Lehen Mailan jokatu zuen. 2014ko abuztuaren 24an Realaren aurka 1-0 gailenduz egin zuen debuta Ipuruan. Zazpi urte jarraian egin zituen Lehen mailan, hori izan da taldearen "urrezko aroa".

## Historia 
### Sorrera 
Eibar Kirol Elkartea 1940ko azaroaren 30ean sortu zen, *Deportivo Gallo* eta *Unión Deportiva Eibarresa* elkartu zirenean. Hasiera batean Eibar Futbol Kluba izena hartu zuen, eta gero, **Eibar Kirol Elkartea** izatera pasatu zen.

Eskualde mailako txapelketatan jokatzen hasi zen eta kolore klasikoak 1943-44 denboraldian hartu zituen Gipuzkoako Federazioak FC Barcelonaren ekipamendua oparitzerakoan, herriko koloreekin bat egiten baitu. 1947an Ipurua futbol zelaia inauguratu zen.

### Bigarren mailako lehen aroa 
1952-53 denboraldian Bigarren Mailara igo zen eta 1957-58 denboraldira arte egon zen zilarrezko mailan. Urte horietan Espainiako Afizionatuen txapelketa birritan irabazi zuen, 1953an Rayo Vallecano finalean 7-1 garaituz eta 1956an Sevilla FC Amateur 3-0 gaindituz.

### Hirugarren mailan 
Hurrengo 28 urteak hirugarren mailan egin zituen. Urte horietan 14 promozio jokatu zituen, 1986an bigarren B mailara igo arte. Urte honetan gogoangarria izan zen CD Coria taldearen aurka gainditutako kanporaketa. Hurrengo urtean, 1987-88 denboraldian, Bigarren A mailara igo zen, Alfonso Barasoain gernikarraren eskutik. Aipatu beharrekoa da rte hartan ez zuela partidarik galdu. 1990an taldearen 50. urteurrena ospatzeko Ipuruan Ajax Amsterdamen aurkako partida jokatu zen eta 1-1 berdindu zuten.

### Bigarren mailan 18 urte jarraian 
Orduz geroztik, 18 denboraldi jarraian mantendu zen kategoria horretan, bigarren mailan, 2005 urte arte. Horrela, Eibar taldea Espainako futbol txapelketako bigarren mailan jarraian denboraldi gehien igaro duen futbol taldea da. Hasierako urteetan azken momentutan salbatzea lortu bazuen ere 1995 eta 1997an bosgarren postuak ere lortu zituen. 2004 urtean Errege Kopako final zortzirenetara iritsi zen. Kanporaketa hura Real Madrilen aurka jokatu zuen, etxean 1-1 egin eta Santiago Bernabeun 2-0 galduta kanporatua izan zen.

2004-05 urtean laugarren amaitu zuen liga baina hurrengo urtean maila galdu zuen. Urte bakarra egin zuen Bigarren B mailan eta berriz igotzea lortu zuen, oraingoan bi denboralditarako.

### Lehen mailan (2014-2021) 
[thumb|250px|Eibar - [Sevilla Fútbol Club|Sevilla.]]
[thumb|250px|[Real Club Deportivo de La Coruña|Deportivo de La Coruña - Eibar.]]
2012an Gaizka Garitano entrenatzaileak lehen taldearen ardura hartu zuen eta lehenengo denboraldian Eibarrek berriz jokatu zituen Errege Kopako final zortzirenak. Besteak beste Athletic taldea kanporatu zuen eta azkenean Malagak gainditu zuen. Hala ere urte horretan saria izan zuen bigarren A mailara igotzea lortu baitzuen. 2013-14 denboraldian Bigarren A Mailako aurrekontu txikienarekin (4 milioi euro) maila mantentzea zuen helburu baina denboraldi bikaina eginez 2014ko maiatzaren 25an Eibar Kirol Elkarteak Alavesi Ipuruan 1-0 irabazi eta Lehen Mailarako igoera lortu zuen. Bigarren mailako txapelduna gelditu zen gainera.

Kirol mailan lorturikoa administrazio mailan lortu behar izan zuen kapital zabalkundea egin beharra izan baitzuen Espainiako Federazioak eskatzen zion 1.700.000 eurotako abala jarri ahal izateko, bestela bigarren B mailara jeitsiaraziko zuten. Halako diru kopuru handia izanik bazkide kanpaina abiarazi zuten eta Euskal Herrian ezezik Europa zein beste kontinentetatik ere elkartasun itzela jaso zuen. Azkenik epearen aurretik dirua biltzea lortu zuen.

Lehen mailan 2014ko abuztuaren 24an Realaren aurka egin zuen debuta eta 1931-32 denboralditik jokatu gabe zegoen derbi gipuzkoarra jokatu zen beraz. Derbi hura Eibarrek irabazi zuen gainera, 1-0 gailenduz. Denboraldi hasiera bikaina izan zuen eta lehen itzulia bukatzerakoan 8. postuan egon zen, euskal taldeen artean lehenengoa. Bigarren itzulia ordea oso gaizki hasi zuen eta lehen hamar partidak erreskadan galdu zituen. Lehen itzuliko errentari esker 36. jardunaldirarte ez zen jeitsiera postuetan sartu baina amaieran hiru talderen arteko berdinketa izan zen eta Eibarri maila galtzea tokatu zitzaion. Hala ere Elx taldea bigarren B mailara jeitsiarazi zuten zituen zorren erruz eta Eibar lehen mailan mantendu zen.

Denboraldi berrirako Jose Luis Mendilibar entrenatzailea fitxatu zuen eta hasierako entrenamenduak 9 gizonekin eginda zalantzak sortu ziren. Ondoren 16 jokalari berri etorri ziren, tartean Borja Bastón (goleatzaile nagusia izan dena) eta gabonetan Takeshi Inui japoniarra. 2015eko uztailaren 18an taldearen 75. urteurrena ospatzeko Ipuruan Celtic Glasgowren aurkako partida jokatu zen eta 1-4 irabazi zuten eskoziarrek. Denboraldia hala ere bikain hasi zuen eta lehen itzulia 6. postuan amaitu zuen. Aurreko urtean bezala bigarren itzulian okerrago ibili zen baina hiru jardunaldiren faltan matematikoki salbatu zen eta azkenean 14. postuan amaitu zuen, denboraldi guztian lehen hamarren artean egon ondoren.

2016-17 denboraldia bikaina izan zen. 15 partida irabazita 10. postua eskuratu zuen, baina azkenaurreko jardunaldirarte 8. postuan egon zen. 2017-18 urtea are eta hobea izan zen, 9. postua eskuratu zuen eta euskal taldeen artean onena izan zen. 2018-19 denboraldian ondo jokatu zuen eta postu lasaietan egon zen urte osoan. 12. postuan amaitu zuen. 2019-20 denboraldian larriago ibili zen, baina COVID-19 pandemiak eragindako geldialdiaren ondoren maila hobetu eta bi partidaren faltan mailari eustea lortu zuen.

2020-21 denboraldia halamoduz hasi zuen baina bigarren itzulian 16 partida jarraian egin zituen irabazi gabe eta azken unean erreakzioa izan bazuen ere ezin izan zion azken postuari ihes egin. Aipatzeko partida bi izan zituen, bata Bartzelonan lorturiko 1-1 berdinketa, lehen mailan talde kataluniarraren aurka lorturiko puntu bakarra, eta bestetik Alavesi 3-0 irabazi zion partidan Kike Garcíak lorturiko hat-tricka, hau ere lehen mailan lorturiko bakarra.

### Lagunartekoak atzerrian 
Bi lagunarteko jokatu ditu Frantzian, Estatu Espainiarretik kanpora jokaturiko lehenak, eta biak irabazi ditu Frantziako lehen mailako taldeen aurka, Girondins de Bordeauxi 0-5 eta Toulouse FC-ri 1-3 sartuaz. Maiatzean Estatu Batuetara joan zen eta Philadelphia Fury-rekin 1-1 berdindu eta New York Cosmos-ekin 2-2 berdindu baina penalti jaurtiketatan galdu egin zuen Las Vegasen jokaturiko partidan.

### Ziklo berria 
2021-22 denboraldia bigarren mailan jokatzeko taldea berregin zen etorkizun hurbilean lehen maila itzultzeko asmoarekin. Berriz ere Gaizka Garitanok hartu zuen taldea entrenatzeko ardura. Aurreneko partidetan makal ibili ondoren denboraldi erditik aurrera lehen bi postutan mantendu zen. Azken partida Alcorcónen zuen eta 90. minutuan jasotako golak igoera zuzenik gabe utzi zuen Eibar. Igoera play-offak ongi hasi bazituen ere itzulerako partidan luzapenean jasotako golak lehen mailarako bidea eten zuen. Hurrengo denboraldia ere bikaina izaten ari zen, 10 partidaren faltan liderra zen, baina bederatzi jardunaldi jarraian egin zituen irabazi gabe eta play-offak jokatu zituen, baina Alavések lortu zuen igoera.

2023-24 denboraldirako Joseba Etxeberria entrenatzailea fitxatu zuen. Lehenengo bost partidatan lau galdu arren ondoren denboraldi bikaina osatu zuen eta azken partidara arte zuzenean igotzeko aukera izan zuen. Azkenean puntu bakarrarengatik ez zuen lortu eta play-offak jokatu beharko ditu.

## Uniformea 
Eibar Kirol Elkartearen lehen ekipamendua elastiko urdina eta granatea eta galtza urdinak dira. 1943-44 denboraldian hartu zituen kolore hauek, Gipuzkoako Federazioak FC Barcelonaren ekipamendua oparitzerakoan, herriko koloreekin bat egiten baitu.

### Etxeko uniformea 
### Kanpoko uniformea 
## Palmaresa 
[thumb|200px|[Joseba Llorentek 18 gol sartu zituen 2004-05ean.]]
### Irabazitako tituluak 
* Lehen Maila (0): bederatzigarrena 2017-18an
* Bigarren Maila (1): 2014.
* Bigarren B Maila (3): 1988, 2007, 2011.
* Hirugarren Maila (7): 1951, 1953, 1962, 1963, 1967, 1982, 1986.
* Afizionatuen txapelketa (2): 1953, 1956
* Errege Kopa (0):
** final laurdenak 2017an.
** final zortzirenak 1987, 2004 eta 2013an.
* Euskal Herria Txapela (1): 2019.

### Beste sari batzuk 
* Bigarren mailako Zamora saria (4):
** Jose Ignacio Garmendia: 1992, 1996.
** Manuel Almunia: 2002.
** Xabi Iruretagoiena: 2014.
* Bigarren mailako Pitxitxi saria (0):
** Joseba Llorente: 2005ean bigarrena, 18 golekin.

## Kirol ibilbidea 
### Datuak 
2023-24 barne:
* **Denboraldiak 1. mailan**: 7 (2014-15, 2015-16, 2016-17, 2017-18, 2018-19, 2019-20 eta 2020-21)
* **Denboraldiak 2. mailan**: 29
* **Denboraldiak 2. B mailan**: 7
* **Denboraldiak 3. mailan**: 28
* **Ligako posturik onena**: 9.a Lehen mailan (2017-18)

### Azken urteetako ibilbidea 
### Lehen mailako datuak 
2020-21 denboraldiko datuak barne, 7 denboraldi.
* **Partidak: 266**
** Irabazitakoak: 77 (50 etxean eta 27 kanpoan)
** Berdindutakoak: 71 (31 etxean eta 40 kanpoan)
** Galdutakoak: 118 (52 etxean eta 66 kanpoan)
* **Puntuak: 302**
** Etxean 181 eta kanpoan 121
* **Golak:**
** Sarturikoak: 297 (169 etxean eta 128 kanpoan)
** Harturikoak: 375 (158 etxean eta 217 kanpoan)
** Golegile nagusiak:
*** Kike García (35 gol)
*** Sergi Enrich (34 gol)
*** Charles (28 gol)
*** Borja Bastón (18 gol)
*** Fabián Orellana (14 gol)
*** Takashi Inui (13 gol)
** hat-trick: 1
*** Kike García (Eibar 3-0 Alavés, 2021)
* **Txartelak:**
** Horiak: 613
** Gorriak: 23

#### Derbiak lehen mailan 
## Jokalari ezagunenak 
### Partida gehien jokatu dituzten jokalariak 
### Golegileak 
### Gerora internazionalak izan direnak 
*  Jose Arakistain: 1956an aritu zen. Ondoren Real Madrileko atezaina izan zen.
*  Fernando Ansola: 1960an aritu zen. Ondoren Betis, Valentzia eta Errealeko aurrelaria izan zen.
*   José Eulogio Garate: 1961 eta 1965 artean aritu zen. Ondoren Atlético de Madrideko aurrelaria izan zen eta hirutan irabazi zuen Pichichi saria.
*  Agustin Gisasola: 1969-70 denboraldian aritu zen eta hurrengo 13 denboraldiak Athleticen eman zituen.
*  José Diego Álvarez: 1971 eta 1974 artean aritu zen. Ondorengo denboraldiak Errealean egin zituen, bertan bi liga irabaziz.
*  Xabi Alonso: 2000-01 denboraldian aritu zen Eibarren. Ondoren Errealean, Liverpoolen, Real Madril eta Bayern Munichen aritu da, Munduko eta Europako kopak eta Txapelduen Ligak irabazi ditu.
*  Igor Lediakhov: Sporting de Gijon taldean eta Errusiako selekzioan aritu ondoren Eibarren erretiratu zen 2003an.
*  David Silva: Valentziako jokalaria zela, Eibarren utzita jokatu zuen 2004-05 denboraldian. Honek ere Munduko eta Europako txapelketak irabazi ditu, bai eta Premier Leaguea ere Manchester City taldean.

Irudi:José Araquistáin 1962.jpg|Jose Arakistain.
Irudi:José Eulogio Gárate 1973.jpg|José Eulogio Garate.
Irudi:Xabi Alonso 2007.jpg|Xabi Alonso.
Irudi:Igor Ledyakhov 2011.jpg|Igor Lediakhov.
Irudi:DavidSilva.jpg|David Silva.

### Beste jokalari aipagarri batzuk 
*  Jose Ignacio Garmendia
*  Gorka Iraizoz
*  Gaizka Toquero
*  Oskar Artetxe
*  Antonio Karmona
*  Alberto Albistegi
*  Asier Riesgo
*  Josetxo
*  Joseba Llorente
*  Javier Yubero
*  Gaizka Garitano
*  Manuel Almunia
*  Iñaki Deskarga
*  Jon Ander
*  Aitor Ocio

## 2024/2025 Taldea 
2024ko uztailaren 14an eguneratua.

## Lehen taldeko plantilla azken urteetan 
Eibar 2014-2015

Eibar 2015-2016

Eibar 2016-2017

Eibar 2017-2018

Eibar 2018-2019

Eibar 2019-2020

Eibar 2020-2021

Eibar 2021-2022

Eibar 2022-2023

Eibar 2023-2024

Eibar 2024-2025

Eibar 2025-2026

## Entrenatzaileak 
### Aipagarriak 
* Alfonso Barasoain: 1996-1990 eta 1998-1999
* Blas Ziarreta: 1999-2002
* Periko Alonso: 1995-1998
* Jose Maria Amorrortu : 2003-2004
* Jose Luis Mendilibar: 2004-2005 eta 2015-2021
* Manix Mandiola: 2006-2008 eta 2010-2012
* Gaizka Garitano: 2012-2015 eta 2021-2023

### Guztiak 
## Presidenteak 
## Harrobia 
* Eibar B: 1994an sortu zen eta 2012an desagertu.
* Gaur egun (gizonezkoak):
** 2. taldea: CD Vitoria. 2015eko udan, 3.mailara bueltatzea lortu eta gero, Eibarrren harrobiko taldea izateko akordioa sinatu zuen.
** 3. taldea: Eibar Urko. 2016ko ekainean Urkomendi 14 FT taldearekin bat egin eta hirugarren taldea sortu zen. Eibar Urko izenarekin erregionaleko taldeaz gain gazteen taldea ere sortu da.
** Hauetaz gain adin guztietan osatu ditu taldeak Eibar Kirol Elkarteak.

## Emakumezkoen taldea 
Emakumezkoen mailan Lurraldeetako Emakumezkoa taldea du, hala ere **Eibartarrak FT** taldea Emakumezkoen lehen mailan aritua izan da eta 2000-01 denboraldian bigarren postuan gelditu zen. 1999an Erregina Koparen finala jokatu zuen, Oroquieta Villaverde taldeak irabazi zuen 3-1 emaitzaz.

Urteak bigarren mailan jokatu ondoren 2020. urtean Lehen mailara igotzea lortu zuen. Bigarren talde bat ere badu, Eibar B, honek Gipuzkoako erregionalean jokatzen du.

## Futbol Zelaia 
[thumb|300px|[Ipurua Futbol Zelaia|Ipurua futbol zelaia.]]
**Ipurua Futbol Zelaia** 5.250 Ikusle
Zelaiaren neurriak: 103x65 Metro
Helbidea: Ipurua, 2 20600 Eibar (Gipuzkoa)
Inaugurazioa: 1947
Lehen partida: Eibar 0 - Elgoibar 2

Ipurua 1947. urteko irailaren 14an inauguratu zen. Emaitza 0-2 izan zen elgoibartarren alde, Eulogio Echeverria (penaltyz) eta Ayestaren golekin.

## Ereserkia 
Erresekia entzun: http://www.youtube.com/watch?v=lp_7fAQbqRw

:*Eibarko futbol taldea*
:*apala bezain trebea*
:*guztioi garaipena eskaintzeko*
:*borrokatuko du.*

:*Gure herriko jendeak*
:*betidanik du esaten*
:*Eibarrek ez duela sekula*
:*atzera egiten.*

:*Gorria eta urdina*
:*dira guretzat*
:*garaipenaren koloreak.*

:*Mutilen a(ha)legina*
:*animatzeko*
:*dira eibartarron txaloak.*

:*Pil-pil dago Ipurua*
:*garaipena lortu arte*
:*ez dugu etsiko.*

:*Eibarko futbol taldea...*

:*Gure herriko jendeak...*

:*Gorputz eta arima*
:*talde ta zaletu*
:*eibartar denok*
:*aurrera goaz.*

:*Atzean sendo*
:*aurrean zorrotz*
:*hamaikakoa*
:*garaipenaren bila.*

:*Ipuruan zaletuok*
:*taldearekin bat eginda*
:*bultza dezagun*
:*beti Eibar.*

:*Eibarko futbol taldea...*

:*Gure herriko jendeak...*

:*Guk, bihotz emango dugu*
:*Eibar beti aurrera!!!*

## Zaleak: Eskozia La Brava 
**Eskozia La Brava** da Eibar Kirol Elkartearen zale talde nagusia. Zale batzuek Bost Nazioen Torneoko partidak ikustea gogoko zuten eta Murrayfield Stadiumean bizi zen giroaz liluratuta 2001ean "Eskozia La Brava" taldea eratzea erabaki zuten. Gaur egun 100 bazkide inguru dituzte.

## Erreferentziak 
## Kanpo estekak 
*  Eibar KE futbol taldearen webgunea